open-index/open-wikipedia-markdown huggingface dataset:
Rita Verdonk

**Maria Cornelia Frederika (Rita) Verdonk** (Utert, 18 oktober 1955) is in Nederlânske eardere politika.

Nei de ferkiezings op 22 novimber 2006 kaam Verdonk út namme fan de Volkspartij voor Vrijheid en Democratie (VVD) yn de Twadde Keamer. Sy wie lid fan it fraksjebestjoer en wie dwaande mei ûnderwiis, jongereinbelied en jeugdkriminaliteit. Earder wie hja minister foar Frjemdlingesaken en Yntegraasje en letter minister foar Yntegraasje, Jeugdbeskerming, Previnsje en Reklassearring yn de kabinetten Balkenende II en III (2003-2007).

Op 14 septimber 2007 waard Verdonk út de fraksje fan de VVD set. Op 15 oktober 2007 sei sy har lidmaatskip fan de VVD op. Twa dagen letter fernijde sy dat sy in beweging ûnder de wurknamme *Trots op Nederland* (TON) oprjochtsje soe. Verdonk ferdwûn yn 2010 út de Twadde Keamer doe't TON by de ferkiezingen gjin sit helle hie.

Desimber 2007 wûn hja de 'ferkiezing politikus fan it jier' 2007. Op 21 oktober 2011 makke sy bekend dat se fuortendaliks út de polityk gie.

## Keppeling om utens
* Webside ''Trots op Nederland''
Streekbelang East- en Westhoek

**Streekbelang East- en Westhoek**, (Nederlânsk: *Streekbelang Oost- en Westhoek*) is in feriening dy't foar de belangen opkomt foar bewenners fan de Aldebiltdyk yn de gemeente It Bilt, fanôf hûsnûmer 1229 (Westhoek) oant en mei 504 (Easthoek). 

Streekbelang waard oprjochte op 7 maart 1960. Yn 2007 is de Streekfyzje fêststeld, it basisdokumint wêrút projekten opstarten wurde. Streekbelang oerleit alle moannen mei de gemeente It Bilt. 

De feriening jout sûnt 1979 twa kear yn it jier it streekblad *Op 'e Rolling* út. De namme ferwiist nei de skean oprinnende "muorkes", dy't foar sommige huzen te sjen binne. Troch ôfgraven fan de krún fan de dyk foar ferbreding fan de rydwei, kamen dy huzen "te heech" te stean. Om dat te ûnderfangen waarden de muorkes, de rollings, oanlein. Se binne noch te sken foar hûs nr. 1084 en by de huzen aan de east- en westkant fan de Boonweg. Yn 2010 hat Streekbelang East- en Westhoek it 50-jierrich bestean fierd mei in jubileumfeest foar alle leden, âld-leden en ynwenners fan de Alde-Biltdyk. Ek yn 2010 is derin monumint ûntbleate as oantinken oan de poerdersramp oan de seedyk yn de Westhoek. De poerdersramp wie yn 1935, hjirby foelen fjouwer slachtoffers. Mei it monumint wurde de rêders eare en de slachtoffers betocht.
Masinemuseum Meijer

It **Masinemuseum Meijer** is in samling motors yn in loads fan masinefabryk Meijer oan de Aldebiltdyk 894 yn Sint Jabik.

Yn de loads steane stasjonêre motors en oare draaiende apparaten. Alle masines binne opknapt en rinne wer as fanâlds. De âldste motor is in Loog Landaal piteroaljefergasser motor, boujier 1899. De oprjochter fan it museum, Sjoerd Meijer, begûn mei syn samling yn 1960 doe't der in binnenfeartskip omboud wurde moast ta direksjeskip. Doe't de motor der út kaam krige dy in plakje yn de skuorre. Oant 1978 stienen dêr ien motor en ien stoommasine. Letter hat dy motor noch jierren draaid foar de poetsmasine fan it bedriuw. 

Sûnt 1989 is de kolleksje te sjen foar it publyk. De motors komme rûnom út Nederlân en wurde troch de meiwurkers ûnderhâlden as yndustrieel erfguod. Pronkstik yn de masinesamling is in lytse diselmotor út de eardere smidte fan Pier Hessels op de Aldebiltdyk. De bruorren Hendrik en Frederik de Vries makken de motor tusken 1904 en 1910. Opmerklik, want de earste diselmotor waard pas koart dêrfoar yn 1897 makke. De Biltske diselmotor wie yn de smidte grif de oandriuwing foar in slypstien dêr't ek redens op slipe waarden.

It museum jout in tiidline fan de ûntwikkeling fan de motors. Fierders is der in technysk neislachwurk dêr't it publyk mei fragen yn terjochte kin. Yn 2009 kaam der in wurkpleats by dêr't in wurkjende draaibank en smidsfjoer helpe kin by restauraasjes op opknappen. Neist de iepen dagen is der gelegenheid foar ekskurzjes fan technyske skoallen en rûnliedigs foar groepen. 

## Keppeling om utens
* Webstee Meijer Motoren Museum
Hynstesport op de Olympyske Simmerspullen 1920

De **[[Olympyske Simmerspullen 1920]]**, ek wol de VIIe Olympiade neamd waarden yn 1920 yn Antwerpen, Belgje hâlden. De hynstesport waard hâlden yn it *Olympisch Stadion*.  Tidens dizze spullen stie it ûnderdiel Foltiizje foar de earste en foarearst ek foar de lêste kear op it programma.

## Olympisch Stadion
It Olympisch Stadion waard boud yn 1920 en hie doe plak foar 12.771 taskôgers.

## Utslaggen
### Dressuer
#### Yndividueel

### Eventing

### Foltiizje

### Springe

## Medaljespegel
De top fjouwer fan lannen dy't by de hynstesport medaljes wûn ha op de Olympyske Simmerspullen fan 1912.
VLF stjoerder DHO38

De **VLF stjoerder DHO38** is in ynrjochting fan de Dútske Marine yn it Sealterlân, dy't tusken 1977 en 1982 boud waard. De ynrjochting bestiet út 8 stjoermêsten. De mêsten binne om 1980 hinne boud en stiene yn it gebiet fan it Sealterlânske westfean sa'n 3 km fan it doarp Roomelse ôf, op de grins mei de eastfryske gemeente Eastrauderfean. De mêsten hawwe in hichte fan 352,8 m en binne de heechste bouwurken fan de Fryslannen en de heechste begeanbere bouwurken fan hiel Europa. De stjoerders binne foar de kommunikaasje mei de ûnderseeërs fan oare NATO-lannen.

It gebiet is beskerme troch de Dútske Marine en is mei in heech stek ôfsetten. It hat in grutte fan 540 hektare. It is in beskerme natoergebiet mei in grut ferskaat oan floara en fauna. Der binne likernôch 34 soarten briedfûgels.

## Keppeling om utens
* DHO38 op structurae.de
* DHO38 op GOOGLE-Maps
* German Navy VLF transmitter
Hynstesport op de Olympyske Simmerspullen 1996

De **[[Olympyske Simmerspullen 1996]]**, ek wol de **XXVIe Olympiade** neamd, waarden yn 1996 hâlden yn de Amerikaanske stêd Atlanta.
De Hynstesport waard hâlden yn it *Georgia International Horse Park*. 

## Utslaggen
### Dressuer

### Eventing

### Springe

## Medaljespegel
De top sân fan lannen dy't by de hynstesport medaljes wûn ha op de Olympyske Simmerspullen fan 1996.

## Utslaggen Fryske dielnimmers

## Sjoch ek
* Hynstesport op de Paralympyske Simmerspullen 1996
Hynstesport op de Olympyske Simmerspullen 1924

De **[[Olympyske Simmerspullen 1924]]**, ek wol de **VIIIe Olympiade** neamd waarden yn 1924 yn Parys, Frankryk hâlden. De hynstesport waard hâlden yn it *Hippodrome d'Auteuil*. 

## Medaljespegel
De top fjouwer fan lannen dy't by de hynstesport medaljes wûn ha op de Olympyske Simmerspullen fan 1924.

## Hippodrome d'Auteuil
It Hippodrome d'Auteuil waard iepene yn 1873 as drafbaan en  hat plak foar 8,922 taskôgers. 

## Utslaggen
### Dressuer
#### Yndividueel

### Eventing
#### Yndividueel

#### Lannen

### Springe
#### Yndividueel

#### Lannen
Hynstesport op de Olympyske Simmerspullen 1992

De **[[Olympyske Simmerspullen 1992]]**, ek wol de **XXVe Olympiade** neamd, waarden yn 1992 hâlden yn Spanje yn de Katalaanske haadstêd Barcelona.
De hynstesport waard hâlden yn it *Reial Club de Polo de Barcelona*. 

## Utslaggen
### Dressuer

### Eventing

### Springe

## Medaljespegel
De top sân fan lannen dy't by de hynstesport medaljes wûn ha op de Olympyske Simmerspullen fan 1992.

## Utslaggen Fryske dielnimmers
Selenge (rivier)

De **Selenga** of **Selenge** (Russysk: Селенга, Selenga; Mongoalsk: Сэлэнгэ гол, *Selenge gol*) is in rivier yn Mongoalje en Ruslân, dy't ûntspringt yn it Khangayberchtme ûnder de namme **Ider**.  In oare boarnerivier is de Delgermörön. De rivier mûnet út yn de Baikalmar, dy't de Angara en de Jenisej op har beurt fuorret.

De lingte fan de rivier is 1024 km, dêrfan lizze 615 yn Mongoalje. At de Ider (456 km) as de langste fan trije sydrivieren meiteld wurdt, dan komt de totale lingte op 1480 kilometer. De Selenga-delta fan 546 km² is yn de rin fan miljoenen jierren 15 kilometer yn de mar opskood. Dat is ekstreem at betocht wurdt dat de mar him mei 870 meter opfold hat. Fan novimber oant maaie is de rivier beferzen.

De meast wichtige stêden oan de rivier binne Sükhbaatar yn Mongoalje op de grins mei Ruslân en Ulan-Ude, de haadstêd fan de autonome republyk Boerjaatsje. De provinsje Selenge yn noard-Mongoalje is nei de rivier ferneamd.
Tuul

De **Tuul** (Mongoalsk: *Туул гол*; guon âlde boarnen jouwe **Tola**) is in rivier yn Mongoalje. De rivier fan 808 km hat in streamgebiet fan 49.840 km². 

De Tuul ûntspringt yn it Gorki-Terelj Nasjonaal Park en streamt troch it súdpart fan de haadstêd Ulaanbaatar. It is in sydrivier fan de Orhon, dy't útmûnet yn de Selenga en letter yn de Baikalmar. De rivier is beferzen fan healwei novimber oant healwei maaie.

Troch smoarch ôffalwetter út Ulaanbaatar en oare plakken en it winnen fan goud rint de wetterkwaliteit fan de benedenrin tebek, foaral troch mineralisaasje en sedimintaasje. Der komme bedrige steureftigen yn de rivier foar.
Mongoalsk alfabet

It tradisjonele **[[Mongoalsk]]e skrift**, dat ek wol *Hudum* neamd wurdt, is it oarspronklike **[[alfabet]]** dat brûkt waard foar it skriuwen yn de Mongoalske taal. De letters hawwe allegearre oare foarmen, in begjin-, midden- en einfoarm. De begjinfoarm is de earste letter fan in wurd, dêrnei binne alle folgjende letters middenfoarmen en úteinlik is de lêste letter in einfoarm.

## Letters

## Foarbyld

* Transliteraasje: Vikipediya. čilügetü nebterkei toli bičig bolai.
* Kyrillysk: Википедиа, Чөлөөт Нэвтэрхий Толь Бичиг Болой.
* Transkripsje: wikipedia, tschölööt newterchii tolj bitschig boloi.
* Letterlik: Wikipedy, ensyklopedy skrift frij is.
* Oersetting: Wikipedy, de frije ensyklopedy.

## Keppeling om utens
*  Lingua Mongolia: Mongolian Alphabet
Poerdersramp

De **Poerdersramp** wie in ramp op 25 septimber 1935 yn de Westhoek. It tal manlju hierde in fiskersboat om in dei te poeren, in foarm fan (sport)fiskjen. De rêstige Waadsee feroare troch in opstekkende stoarm yn in kolkjende wettermassa. Nettsjinsteande it manhaftige optreden fan seis Westhoekster fiskerlju, wiene der dochs slachtoffers ûnder de poerders te betreurjen: Bruin Frederik Barendsma, Hendrik Radelaar, Bernardus Tromp en Jacob Verf, allegear út Ljouwert.

De ramp wurdt “de Poerdersramp” neamd, omdat de manlju op see dwaande wiene mei dy foarm fan fiskjen. Poere is in soarte linesysteem wêrby't in strús mei triedden oan in angel mei dêroan wjirms brûkt wurdt om fisk te fangen. Yn de jierren ’30 waard soks in soad dien (letter ek noch wol) foar de Fryske Waadkust. Der waarden sels boaten ferhierd oan minsken mei dat doel. Der kaam in ein oan it poeren oan de Waadkust doe't de Ofslútdyk oanlein waard. Dêrtroch feroare de streaming fan it wetter en de skar bleau wei. 
;Oanrin
De fjirtjin manlju dy't elkoar goed koenen hiene har opsplitst yn twa groepen. In oantal fan harren fiske by Koehoal ûnder Tsjummearum, de oaren by de Westhoek ûnder Sint Jabik. Doe't se ôfsetten wie it prachtich waar en stie der hast gjin wyn, mar doe't se op it Waad kamen waard dat ynienen oars. Grutte wolkens mei reinbuoien en fûle wynpûsten soargen foar metershege weagen. De roeiboatsjes waarden stjoerleas. Der waard wol besocht om de manlju te rêden, mar sels de Harnzer rêdingboat koe it wetter net op. Omwenners fan de Ouwedyk en Koehoal koenen de situaasje net langer oansjen en gienen sels it wetter op om de manlju te rêden.
;Roeiboat slacht om
De roeiboat dêr't Hendrik Radelaar, heit fan seis bern yn siet, sloech om. De man koe net swimme en ferdronk. Yn deselde boat siet Bernardus Tromp. Ek hy liet it libben. Radelaar spielde noch deselde dei oan op lân. Twa fan de slachtoffers kamen wer boppe driuwen yn de gemeente It Bilt. De tredde persoan spielde oan yn Frjentsjerteradiel. Jacob Verf waard pas wiken letter fûn op It Amelân.
;Tinkteken
Foar de moedige manlju dy't it wetter opgiene om de ferwezene fiskers op it Waad te rêden is troch Streekbelang East- en Westhoek in tinkteken oprjochte. Dat is op 25 septimber 2010 ûntbleate. It is in keunstwurk fan Marco Goldenbeld út Sint Jabik. Hy makke in stik golvjend stiel wêryn de HD 6 (it rêdingsskip dêr't de manlju it wetter mei opgienen) te sjen is. As de sinne op de dyk skynt, wurdt it projektearre op de dyk.
Erdenet

**Erdenet** (Mongoalsk: Эрдэнэт / ᠡᠷᠳᠡᠨᠡᠲ, letterlik 'mei skatten') is in yndustrystêd yn Mongoalje. It is de twadde stêd fan it lân nei de haadstêd Ulaanbaatar. Erdenet leit likernôch 410 kilometer noardwestlik fan Ulaanbaatar yn de Ajmag Orhon, dêr't it ek de haadstêd fan is.

Erdenet leit oan de foet fan it Burengiin-berchtme. De stêd waard pas yn 1975 stifte, om de wurknimmers fan de nije kopermyn ûnder te bringen. Op kaarten út de tiid fan it kommunisme yn de Sovjet-Uny waard it plak om reden fan har strategysk belang mei opsetsin op in ferkeard plak oanjûn. 

## Ferkear en ferfier
Erdenet is it einpunt fan in sydtûke fan de Trans-Mongoalyske spoarline, dy't yn Darchan op it haadtrasee oanslút. Twaris deis rydt der in bus nei de haadstêd en werom. De lofthaven fan Erdenet (ZMED/ERT) wurdt net mear brûkt.

## Ekonomy

Erdenet hat de op fjouwer nei grutste kopermyn yn de wrâld. De myn is in Mongoalsk-Russyske *[[joint venture]]*. De myn soarget foar it grutste part fan de Mongoalske ynkomsten út eksport en belestingen. Lange tiid waard allinnich kopererts útfierd, mar hjoededei is de mynbou-ûndernimming by steat om sels suver koper te produsearjen. Teffens wurdt der molybdeen wûn.

Fierders sit der yn Erdenet in ynternasjonaal ferneamde tapytfabriek, in fabryk foar libbensmiddels en ferskate houtferwurkjende bedriuwen, dy't hout út de taiga ferwurkje ta timmerhout foar meubels en joerten (*Mongoalsk: in ger*).

### Mynbou by Erdenet

Ofbyld:Erdenet 09.JPG
Ofbyld:Erdenet 10.JPG
Ofbyld:Erdenet 12.JPG
Ofbyld:Erdenet 11.JPG


## Befolking
;Untjouwing ynwennertal

## Susterstêden
Erdenet is ferbûn mei:



## Gallery

Ofbyld:Fraternity monument Erdenet.jpg|*It "Bruorskipmonumint" yn Erdenet*
Ofbyld:Erdenet 03.JPG|*Stedssintrum*
Ofbyld:Erdenet 04.JPG|*Sintrum*


## Keppelings om utens
* Wikitravel's reisgids foar Erdenet
* ''Erdenet Mining Corporation''
Hynstesport op de Olympyske Simmerspullen 1928

De **[[Olympyske Simmerspullen 1928]]**, offisjeel de *Spullen fan de IXe Olympiade*, wie de achtste Spullen yn de rige fan de moderne Olympyske Spullen. De Spullen waarden organisearre yn Amsterdam, Nederlân. De hynstesport hie plak op ferskate lokaasjes it dressuer waard hâlden op *Sportpark Hilfertsom* De úthâldingsproef fan it eventing rûn fan Hilfertsom nei Lage Vuursche oer it *bûten Drakestein* oant de kleasterleane ta. De springûnderdielen waarden net yn Hilfersom hâlden mar yn it *Olympisch Stadion*

## Medaljespegel
De top Njoggen fan lannen dy't by de hynstesport medaljes wûn ha op de Olympyske Simmerspullen fan 1928.

## Lokaasjes

### Sportpark Hilfertsom
It Sportpark Hilfertsom waard yn 1920 oanlein. It sportpark waard foarsjoen fan in fuotbalfjild mei atletykbaan en in aparte drafbaan. De haadtribune is in ûntwerp fan Willem Dudok, dy't him kenmerket troch de Amsterdamske Skoalle. Sûnt 1991 is dizze tribune in ryksmonumint. De drafbaan is yn 1989 sletten en letter sloopt foar wenningen en kantoaren. Tsjintwurdich wurdt it sportpark allinnich brûkt troch de Gooise Atletiek Club, it fuotbalfjild is fuorthelle en oanpast foar atletyksporten.

### Bûten Drakesteyn
It bûten Drakesteyn by Lage Vuursche is ûntstien yn 1360. Drakesteyn kaam yn 1959 yn besit fan it kenniklike famylje. Mar wilens de Olympyske Simmerspullen fan 1928 wie it noch yn besit fan de famylje Bosch.

### Olympisch Stadion
It Olympisch Stadion waard boud yn 1928 en hie doe plak foar 31,600 taskôgers yn 1987 wie de gemeente Amsterdam fan plan it stadion te ôf te brekken, mar dat waard krekt op 'e tiid opkeard troch monumintensoarch.  Tusken 1996 en 2000 waard it yn tuskentiid slim fertuteaze stadion yngreven opknapt, doe is wol it velodroom ferdwûn. Hjoed de dei wurd it Stadion wer brûkt foar lytse en gruttere eveneminten faaks mei in Olympysk Sportkarakter.

## Utslaggen
### Dressuer
{| width=100%
| width=40% align=left valign=top |
#### Yndividueel

#### lannen

### Eventing
{| width=100%
| width=40% align=left valign=top |
#### Yndividueel

#### Lannen

### Springe
{| width=100%
| width=40% align=left valign=top |
#### Yndividueel

#### Lannen
Poeren

**Poeren** is ien fan de âldste foarmen fan fiskjen op iel.

By it poeren wurdt de iel net fongen mei in fiskheak, mar mei in poer. Dit is in strús wjirms, meastal sa'n 30 stiks, mei jern oan elkoar reaun ta in grutte ring. De poer wurdt dêrby mei in trie by elkoar bûn. Boppe-yn de poer wurdt oan de poerline in kegelfoarmich stik lead (tusken de 20 oant 125 gram) hong. Troch de poer mei de poerstôk flak boppe de boaiem op en del te bewegen waaiert dy as in kwaste út, wêrby't de rook fan de wjirms ferspraat wurdt. Dit geurspoar lûkt de iel oan. Faak bart it poeren nachts, de fisker hâldt dan in bûslampe boppe de poer. It ljocht lûkt de iel oan wêrtroch't de iel tige maklik te fangen is. Poeren wie earder foar earmelju in wize om troch de tiid te kommen. Letter mochten allinnich minsken mei in fergunning poere, mar Sportfiskerij Fryslân jout al jierren gjin spesjale Poerfergunning mear út. Poeren falt tsjintwurdich ûnder streuperij.
Lânklimaat

In **lânklimaat** of **kontinintaal klimaat** is in klimaat mei ekstreme temperatueren yn simmer en winter. Dêrmei is it tsjinoerstelde fan in seeklimaat dat him kenmerke troch koele simmers en sachte winters.  

Lânklimaat komt allinnich foar yn lannen op it noardlik healrûn, bygelyks yn Ruslân, Kazachstan, Mongoalje, de Feriene Steaten fan Amearika, Kanada ensfh. Allegear binne dat lannen mei gebieten dy't fierwei it lân yn lizze, dêrtroch is de ynfloed fan de oseaan en seeën folle minder. Omdat it lânoerflak relatyf drûch is waarmet it maklik op en kuollet it gau wer ôf. Dêrtroch rinne de temperatueren simmers ekstreem heech op, en yn de winter sakje se ekstreem.
Nominatyf

De **nominatyf** (Latyn *nominare* = beneame) of *earste nammefal* is de nammefal dy oer it algemien it ûnderwerp fan in tiidwurd oanjout. Mei oare wurden: de nominatyf jout oan wa't de hanneling ferrjochtet dy't mei it tiidwurd útdrukt wurdt.
Bokmål

It **Bokmål** (*boektaal*) en it Nynorsk binne de twa Noarske standerttalen. Fan dy twa is it Bokmål it meast brûkt. Beide standerttalen fungearje yn 'e haadsaak as skriuwtaal. De sprektaal yn Noarwegen is net echt standerdisearre en fertoant frij grutte regionale ferskillen. It Bokmål stiet ticht by de Deenske skriuwtaal. It Bokmål wurdt foaral yn it oasten fan Noarwegen brûkt.
Hynstesport op de Olympyske Simmerspullen 1988

De **[[Olympyske Simmerspullen 1988]]** ek wol de **XXIVe Olympiade** neamd, wiene 1988 yn Seoel, Súd-Korea. De hynstesport waard hâlden yn it *Seoul Equestrian Park*. 

## Utslaggen
### Dressuer

### Eventing

### Springe

## Medaljespegel
De top sân fan lannen dy't by de hynstesport medaljes wûn ha op de Olympyske Simmerspullen fan 1988.

## Utslaggen Fryske dielnimmers
Hynstesport op de Olympyske Simmerspullen 1932

De **[[Olympyske Simmerspullen 1932]]**, ek wol de **Xe Olympiade** neamd waarden yn 1932 yn Los Angeles, Feriene Steaten hâlden. De hynstesport waard hâlden yn de *Riviera Country Club*. en yn it *Los Angeles Memorial Coliseum*. 

## Medaljespegel
De top fiif fan lannen dy't by de hynstesport medaljes wûn ha op de Olympyske Simmerspullen fan 1932.

### Gjin Medaljes
By de lannenwedstriid fan it ûnderdiel Eventing waard der gjin brûnzen medalje útrikt om't mar twa lannen de einstreek wisten te heljen. By it springen waard der sels hielendal gjin medalje útrikt by de lannen wedstriid om't gjin inkeld lân de einstreek helle.

## Lokaasjes

### Los Angeles Memorial Coliseum
It stadion waard yn 1921 boud as monumint ta oantinken fan de slachtoffers fan de Earste Wrâldkriich it waard iepene yn 1923. It hie plak foar 75,144 taskôgers foar de Olympyske Simmerspullen fan 1932 waard it tal plakken foar taskôgers opskroeft ta 101,574. Ek krige it foar dizze spullen syn Olympyske fakkel.

### Riviera Country Club
De Riviera Country Club is yn 1926 oprjochte as golfbaan mar tidens de Spullen fan 1932 hiene hjir it Olympyske dreseur toernoai plak. Der wie plak foar 9,500 taskôgers.
## Utslaggen
### Dressuer

### Eventing

### Springe
Dûanehûs

|
|-
|
|-
|
|}
It **dûanehûs** is in troch it Frânske bestjoer foardere wenning foar dûanewurk oan de kust yn Moddergat. Der besteane twa lêzingen oer hokker pân yn de Frânske tiid yn Moddergat oanwiisd waard troch de Frânske oerheid en dus betitele wurde kin as 'it dûanehûs'.

## De Oere 42 en 44
Neffens Stenvert waard de dûbele fiskerswente oan De Oere 42 en 44 boud yn 1770 en soe foar in part- grif nûmer 44 - yn de Frânske tiid brûkt wêze om Frânske dûane-amtners yn ûnder te bringen, dy't yn Moddergat legere wienen om it smokkeljen tsjin te gean. Dy hûsfêsting besoarge ynwenners fan Moddergat net allinnich oerlêst, se fertsjinnen ek oan dizze bewenners fan De Oere 44. De fiskers fan Moddergat soargen ûnder mear foar it ferfier fan de soldaten nei It Amelân en nei Harns mei harren fiskersboaten. Op de fergoeding dy't se foar dat ferfier yn 1811 ôfsprutsen hienen - 2.268 francs - hawwe se lang wachtsje moatten. De rekken wie yn 1817 noch net betelle.

De dûbele wenning hat in skylddak. Yn it boppeljocht fan de doar fan nûmer 44 sit in libbensbeam (sjoch foto). De bestimming fan it pân is wizige fan fiskerswente yn rekreaasjewenning. Beiden pannen binne erkend as ryksmonumint.

## De Oere 10 en 12
Yn in ûndersyk nei it ûntstean fan fjirtich huzen en harren ferline *"Moddergat: De Oere"* wiist Hillebrand it pân De Oere 10 en 12 oan as it eardere dûanehûs. Dat hûs is it âldste noch besteande hûs fan Moddergat. It wie oarspronklik in boerewenning. Yn 1806 soe it foarhûs fan dat pân (nr. 10) troch de destiidske bewenners Tjeerd Willems Visser en Hylkje Tjerks Visser ôfstien wêze oan it Frânske bestjoer, dy't it brûkte as pak- en feilinghûs foar strânfynsten. It hûs stie registrearre as *"Districts Pakhuis van Westdongeradeel"*.Dy beide pânen binne ek erkend as ryksmonumint.

De pânen oan de Oere 10 en 12 leinen destiids oan de râne fan it doarp, op it Minútplan út 1832 oan de uterste westside fan it doarp. De pânen oan de Oere 42 en 44 leinen (en lizze) oan de oare side fan Moddergat, oan de uterste eastside.
Reddingsboatreed

De **Reddingsboatreed** is in strjitte mei fjouwer monumintale pânen yn Moddergat.

## Skiednis
De strjitte krige syn namme troch de reddingsboat dy't hjir ± 1878 yn in loads lei. Inkele jierren dêrfoar hie dr. L.A. Buma út Makkum in legaat fan ƒ 12.000 skonken oan de Noard- en Súd-Hollânske Redding-Maatskippij om oan de Fryske kust in reddingsstasjon te fêstigjen. De reddingmaatskippij keas Moddergat út as plak fen fêstiging en kocht in terrein foar de bou fan in loads, dêr't de nij reddingsboat, de *"L.A. Buma"* (en letter de *L.A. Buma II* en *L.A. Buma III*) ûnderbrocht waard. De earste reddingsaksje wie yn 1881. By aksje moast de reddingsboat fanút de loads mei help fan hynders en katrollen oer de dyk sleept wurde. Yn it earstoan stie de loads by de dyk, mar dy waard letter ferset nei de ein fan de Reddingsboatreed.It stasjon is oant 1941 brûkt. De taak waard dêrnei oernomd troch de motorstrânrêdingsboat *Johan de Witt* fan Skiermûntseach.

De bebouwing oan de Reddingsboatreed komt út de perioade om ± 1800. De pânen oan de westkant mei de nûmers 2, 4, 6 en 8 binne erkend as ryksmonumint en binne neffens Stenvert [et al.] *een aardig ensemble*. Reddingsboatreed 2 waard omtrint 1780 boud (it jieranker "1795" is by in lettere restauraasje oanbrocht en net goed). Reddingsboatreed 4 is yn 1815 boud op in fan Reddingsboatreed 2 ôfskieden part fan it persiel. Reddingsboatreed 6 en 8 binne beide fan 1796. Reddingsboatreed 6 hie in tegeltablo mei de ôfbylding fan in kofskip makke troch Meindert Jans Vogelzang. In foarige eigener hat it tableau ferkocht, mar it is nei wat omswervingen wer werom yn Moddergat.


Ofbyld:Reddingsboatreed4 Moddergat.jpg|Reddingsboatreed 4
Ofbyld:Reddingsboatreed6 Moddergat.jpg|Reddingsboatreed 6
Ofbyld:Kofschip door Meindert Jans Vogelzang circa 1795.jpg|Tegeltableau (oarspronklik op nûmer 6)
Ofbyld:Reddingsboatreed8 Moddergat.jpg|Reddingsboatreed 8 Moddergat


## Literatuer
* , *Aan de vissers heeft het niet gelegen. Het reddingstation van Moddergat (1878-1942)*, 2011.
Medalje

In **medalje** is in lyts, rûn (of soms ovaal of sels rjochthoekich), plat, metalen foarwerp, dat útrikt wurdt by wize fan priis of ûnderskieding as immen in bysûndere prestaasje ferrjochte hat. Yn 'e regel binne der op 'e platte kanten (of allinnich op 'e foarkant) ôfbylding(s) oanbrocht, faak mei in tekst derby dy't de gelegenheid oanjout wêrfoar't de medalje útrikt is. Medaljes binne sadwaande taastbere symboalen fan it oantinken oan dyselde gelegenheid. 

It begryp 'medalje' is nau ferbûn mei in 'lintsje', in 'betinkingsmunt' en in 'earepeinje'. Dizze termen rinne yn it deistich taalgebrûk yninoar oer. In protte medaljes binne foarsjoen fan in lint dêr't men it mei om 'e hals drage kin. Oaren kinne op 'e klean spelde wurde, en wer oaren binne tinkpeinjes, wêrfan't it net de bedoeling is dat se droegen wurde.

By medaljes giet it faak om militêre ûnderskiedings of om sportprizen. Yn 'e sportwrâld is it wizânsje om foar it earste plak in goudene medalje út te rikken, foar it twadde plak in sulverne medalje, en foar it trêde plak in brûnzene medalje. Meastal, mar net altyd, binne stjerren, krusen en ridderoarders heger yn oansjen as medaljes. In earemedalje ferbûn oan 'e Húsoarder fan Oranje is sa'n útsûndering. In medalje foar moed sil yn it maatskiplik ferkear ek heger oanslein wurde as in ridderoarder dy't men inkeld út hoflikheid ûntfangt.
Kaap Kobbedunen

**Kaap Kobbedunen** is in houten kaap op it Waadeilân Skiermûntseach en is in deimerk foar de skipfeart. De kaap stiet yn it Nasjonaal Park Skiermûntseach.

Yn 1731 waard begûn mei it setten fan ûngefear 20 kapen/beakens by Skiermûntseach. Yn 1766 waard begûn mei de bou fan in nije grutte kaap en in lytsere kaap op it eilân.

## Haiku's by it beaken

By it beaken steane twa haikû's ferwurke yn granyt (ien skreaun yn it Noarsk en  ien yn it Nederlânsk) fan de byldzjend keunstner Jan Loman. Hy ferwiist nei it op deselde easterlingte lizzende palk Nesvag yn it suden fan Noarwegen.

## Sjoch ek
* Kaap Willemsdún, de oare kaap op it eilân
Seelter Foonkieker

De **Seelter Foonkieker** (*Sealter feansjogger*) is in treinspoar fan it turffabryk *Moorkultur [[Roomelse]]* yn it Sealterlân. It is oprjochte foar toeristen foar in tocht troch it turfstekkersgebiet fan it Sealter Westfean en nei de omkriten fan it beskerme natoergebiet fan de VLF stjoerder DHO38.

## Keppeling om utens
* Website Seelter Foonkieker
* Fideo: Mei de Museumtrein en de Seelter Foonkieker yn it Sealter westfean
Sealterbûn fan 1952

It **Sealterbûn fan 1952** wie de foargonger fan it hjoeddeistige Sealtersk Bûn. It bestjoer krige syn beslach yn de saneamde *Tweelwerräid* (Rie fan Tolve), dêr't de trije doarpen Strukelje, Roomelse en Skäddel, elk mei fjouwer minsken, yn fertsjintwurdige wienen. 

## Stavering fan it Sealterfrysk
It Sealterbûn fan 1952 fûn it belangryk dat it Sealtersk mear skreaun wurde soe. Ien fan de mooglikheden yn dy tiid wie it *[[Leesebouk foar Seelterlound]]*. Dêrtroch waard ek it belang fan in skriuwwize foar it Sealterfrysk grutter. Yn 1958 kamen ferskate minsken fan de Fryske Akademy ûnder lieding fan professor Jelle Brouwer nei it Sealterlân ta. Oer ferskillende dagen waard doe mei de Tweelwerräid yn de skoalle fan it buorskip Hollen besocht om ta in skriuwwize te kommen. Dêrút wei is in skriuwwize ûntstien, dy't letter brûkt waard foar it Seelter Woudebouk dat Pyt Kramer yn 1961 publisearre. Marron Curtis Fort brûkte ek eleminten fan de stavering fan 1958 yn syn wurk.
Vredenhof (Skiermûntseach)

**Vredenhof** is in begraafplak op it eilân Skiermûntseach, oanlein foar de dêr oanspielde drinkelingen.

## Skiednis
Yn it earstoan waarden oanspielde drinkelingen op Skiermûntseach begroeven yn de dunen. Yn de 19e iuw waard dat ferbean. Yn 1863 waarden sân bemanningsleden fan in strâne Sweedsk skip begroeven op in plak yn de buert fan it lettere Vredenhof. Ek letter waard der noch in drinkeldeade yn dizze omkriten begroeven. Yn 1917 namen inkele ynwenners fan Skiermûntseach it inisjatyf foar de stichting fan Vredenhof, in begraafplak foar oanspielde drinkelingen yn de Earste Wrâldoarloch. Ek drinkelingen út de Twadde Wrâldoarloch lizze hjir begroeven. It begraafplak leit benoardeasten it doarp oan de Reddingswei, ferskûle yn de bosken. It bierhúske is fan 1925 en is ûntwurpen troch K. Kuiper. Ien fan de stichters fan it tsjerkhôf, de hotelhâlder Sake van der Werff, waard der sels op 6 maaie 1955 begroeven. Nei syn ferstjerren kaam it behear fan it tsjerkhôf yn hannen fan de stichting *"Vredenhof"*.

De âld-direkteur fan it loadswêzen yn Rotterdam, Lammert Wiersma skreau it gedicht *Fredenhaf*, in gedicht dat skreaun is yn it Skiermûntseachsk en dat opnomd is yn de taalrûte fan it eilân (sjoch ôfbyld).

## Boek en film
De sjoernalist Wibo van de Linde skreau *Het geheim van Vredenhof*, in jeugdrige dy't yn 1983 útstjoerd waard troch de TROS. It ferhaal spilet him ôf op en om Skiermûntseach, wêrby't de *Vredenhof* in sintrale rol spilet. De produsint fan de film, Jan Fischer, kocht ein 1982 it pleatslike hotel Van der Werff. Hy soe yn lettere jierren foarsitter fan de stichting *"Vredenhof"* wurde. Fanwege ûnder mear dizze aktiviteiten waard hy yn 2010 beneamd ta Ridder yn de Oarder fan Oranje Nassau. Nei syn ferstjerren yn 2014 waard Fischer beïerdige op Vredenhof.

## Literatuer
* Sietse van der Hoek (2003): *Vredenhof : rustplaats voor drenkelingen op Schiermonnikoog*
Lieuwe Annes Buma

**Lieuwe Annes Buma** (Wâldsein, 19 novimber 1796 - Makkum, 2 maaie 1876) wie in Nederlânske klassikus. Hy wie in begoedige man en stifter fan de provinsjale Buma Bibleteek yn Ljouwert, in samling boekwurken op it mêd fan de Grykske en Romeinske taal en letterkunde.

## Libben en wurk
Buma waard berne as soan fan de keapfardijkaptein Anne Lieuwes Buma en Trientje Sietses. Hy gie nei skoalle yn Frankryk en yn Kampen en studearre dêrnei oan de universiteit fan Grins en oan de Universiteit Leien. Dêr promovearre er yn 1816 op in proefskrift *Miscellanea Literaria* ta doktor yn de Letteren. Nei syn stúdzje hâlde er in skoft ta yn Frankryk. In stúdzje rjochten makke er net ôf en hy sette him nei wenjen yn Makkum. Dêr wie er dwaande mei stúdzjes op syn mêd.

Buma waard ferneamd mei syn rol fan mesenas yn Fryslân. Hy stoar as frijfeint yn maaie 1876 yn syn wenplak Makkum. 

Ut syn jildlik fermogen waarden de neifolgjende saken betelle:
* In provinsjale bibleteek foar Grykske en Romeinske letterkunde, de Buma Bibleteek
* In fûns dêr't alle jierren in priisfraach betelle wurde moast foar artikelen op it mêd fan de Grykske en Romeinske letterkunde
* In fûns foar priisfragen op it mêd fan lânbou
* In fûns foar twa Friezen om it gymnasium te folgjen
* In fûns foar twa beurzen dêr't in stúdzje fan Fryske jongerein oan de universiteit fan betelle wurde koe
* Hy skonk ƒ 12.000 oan de *[[Keninklike Nederlânske Rêding Maatskippij|Noord- en Zuid-Hollandsche Redding-Maatschappij]]* foar de ynrjochting en yn it wurk hâlden fan in rêdingsstasjon oan de Fryske kust. De kar foel op Moddergat. De rêdingsboaten krigen syn namme: *[[L.A Buma (rêdingsboat)|L.A.Buma]]*

Fan 2009 ôf wurdt jierliks de L.A. Buma-bokaal útrikt foar de dejinge út Noard-Nederlân dy't it measte wit fan de klassiken.

Buma kaam te hôf yn Smallebrugge. De grêven fan de famylje Buma en de klokkestoel op it begraafplak soenen *"ten eeuwigen dage"* ûnderhâlden wurde moatte út in troch Buma stifte fûns.

## Keppeling om utens
* L.A.Buma op de webside fan It Fiskershúske
Taalrûte (Skiermûntseach)

De **taalrûte** is in rûte op it eilân Skiermûntseach mei in njoggental gedichten dy't skreaun binne yn it Skiermûntseachsk.

Om de herinnering oan it Skiermûntseachsk libben te hâlden, in dialekt dat noch mar troch in lytse groep bwewenners sprutsen wurdt, waard op 10 april 2010 yn Skiermûntseach de *Taalrûte* iepene. Op njoggen plakken, ferspraat oer it eilân, binne gedichten yn it oarspronklike dialekt fan Skiermûntseach te finen. De gedichten binne skreaun troch trije dichters fan Skiermûntseach, de âld-direkteur fan it loadswêzen yn Rotterdam Lammert Wiersma (1881-1980), de leraresse en dichteresse Pita Grilk (1905-1980) en de gesachfierder Jacob Fenenga (1888-1972). De rûte waard iepene mei it yn it Skiermûntseachsk sjongen fan *"Hest it heersd, hest it heersd, wy bin ús taal nach net ferleersd!"*.

De gedichten binne wijd oan tema's dy't yn direkte relaasje steane mei Skiermûntseach, lykas wat bynt ús oan dit stikje grûn, John Eric Banck, eigener fan Skiermûntseach, de seedyk, de fjoertoer, it strân, Vredenhof en it doarp sels.


Ofbyld:Taalroute Schiermonnikoog Wat bindt ons.jpg| *Wat bynt ús*
Ofbyld:Taalroute Schiermonnikoog Mr.Banck.jpg| *Oan Mr. Banck*
Ofbyld:Taalroute Schiermonnikoog monument voor Banck.jpg| *By bank foar Banck*
Ofbyld:Taalroute Schiermonnikoog-zeedijk.jpg| *Seedyk*
Ofbyld:Taalroute Schiermonnikoog mijmeringen.jpg| *Mimeringen*
Ofbyld:Taalroute Schiermonnikoog vuurtoren.jpg| *Fjoertoer*
Ofbyld:Taalroute Schiermonnikoog strand.jpg| *Strân*
Ofbyld:Taalroute Schiermonnikoog Vredenhof.jpg|*[[Vredenhof (Skiermûntseach)|Vredenhof]]*
Ofbyld:Taalroute Schiermonnikoog Ons paradijs.jpg| *Us paradys*


## Haikû's
By de Kobbedunen leit in stien mei dêrop twa haikû's fan de byldzjend keunstner Jan Loman. Dizze *poëtyske stien* heart net by de taalrûte Skiermûntseach. De haikû's binne skreaun yn it Noarsk en it Nederlânsk.
Hanga Roa

**Hanga Roa** is de haadstêd fan Peaske-eilân. It is ek it iennichste plak op it eilân. Yn Hanga Roa wennet goed 87% fan de befolking fan it eilân. 

Krekt bûten de stêd leit it fleanfjild fan Peaske-eilân, *Mataveri International Airport*. Der binne flechten op Santiago, de haadstêd fan Sily, en Papeete, yn Tahity.
Herfoarme tsjerke (Sleat)

De **herfoarme tsjerke fan Sleat** is in monumintaal gebou oan de Hearrewâl yn de stêd Sleat yn de gemeente Gaasterlân-Sleat.

De herfoarme letgoatyske tsjerke fan Sleat waard yn 1647 boud op it steed dêr't earst de Sint-Janskapel stien hie. De dakruter waard sa'n twahûndert jier letter, yn 1843, fernijd. Neffens de Rykstsjinst foar it Kultureel Erfguod hong der yn de dakruter in klok fan in anonime klokkejitter út de 17e of de 18e iuw. Neffens Stenvert is de iene klok jitten troch Petrus Overney yn 1681 en soe de oare klok út de 14e iuw komme. It tsjerkeynterieur datearret foar in part út de tiid dat de tsjerke boud waard. De klassisistysk foarmjûne preekstoel, it doopstek en ien fan de hearebanken stamme út dizze perioade. Dy hearebank wie ornearre foar de boargemastersfamylje Oosterzee. De bank stiet rjocht foar de preekstoel oer. It oargel waard yn 1788 makke troch A. van Gruisen en waard ynboud troch Jan Harmens Camps

De tsjerke is in ryksmonumint.


Ofbyld:Kerk2 Sloten.jpg|*Ynterieur*
Hum

**Hum** (Italjaansk: *Colmo*) is in stedsje op 400 meter hichte op it Kroatyske skiereilân Istrje. Mei minder as 30 ynwenners en 12 huzen, mar wol stedsrjochten, wurdt it troch *[[Guinness World Records]]* neamd as de lytste stêd fan de wrâld. Hum leit flakby Roč; tusken Hum en Roč leit in kuierrûte mei as ûnderwerp de skiednis fan it Glagolitysk skrift.

Hum wurdt noch altiten bestjoerd troch in eigen boargemaster. Dy wurdt jierliks keazen. Elke stimhawwende krijt in stik hout mei oan elke kant de namme fan in kandidaat. De stimgerjochtigden fan it doarp fykje in ynkeping oan de kant fan harren favorite kandidaat. De kandidaat dy't it meast 'op syn kerfstôk' hat, wint en is de nije boargemaster. 

Der binne mear plakken dy't harsels de lytste stêd fan de wrâld neame, sa as it Belgyske plak Durbuy en it Fryske Sleat, it Frânske Larressingle en it Amerikaanske Fishtail. Dochs hat it Guinness Book of Records Hum oanwiisd as offisjeel lytste stêd fan de wrâld.


Ofbyld:2006_Hum01.jpg|Tsjerke fan Hum
Ofbyld:2006_Hum02.jpg|Stege yn Hum
Ofbyld:hum8.jpg|Stege yn Hum
Ofbyld:Hum – najmanji grad na svijetu.jpg|Hum – de lytste stêd fan de wrâld
Ofbyld:Hum, Croatia.jpg|
Ofbyld:Hum2.JPG|
Sint-Truiden

**Sint-Truiden** is in stêd fan de Belgyske provinsje Limburch en it arrondissemint Hasselt. Stêd Sint-Truiden hat neistenby 39.000 ynwenners (2010) en in oerflakte fan neistenby 107 km².

## Keppeling om utens

* Offisjele webstee Sint-Truiden
Taipei

**Taipei** of **Taibei** is sûnt de ein fan de Sineeske Boargerkriich yn 1949 de facto de haadstêd fan de Republyk Sjina en wie oant 1956 teffens de haadstêd fan de provinsje Taiwan.

## It besjen wurdich
* Nasjonaal Paleismuseum
* Taipei 101
* Longshan timpel
* Baoan timpel
* Raohe nachtmerk
* Shilin nachtmerk

## Berne yn Taipei
* Lee Teng-hui (1923), politikus
* King Hu (1931-1997), regisseur
* Brigitte Lin (1953), aktrise
* Hsien-Sheng Lien (1959), komponist en musikolooch
* Sally Yip Sin-Man (1961), aktrise en sjongster
* Joey Wong (1967), aktrise en sjongster
* Chiang Peng-lung (1976), tafeltennisser
* Jolin Tsai (1980), sjongster
* Ray Chen (1989), fioelist
* Chan Yung-Jan (1989), tennisster

## Sjoch ek
* Sineesk Taipei
Hynstesport op de Olympyske Simmerspullen 1980

De **[[Olympyske Simmerspullen 1980]]** ek wol de **XXIIe Olympiade** neamd waarden yn 1980 yn Moskou,  de Sowjetuny hâlden. De hynstesport waard hâlden yn it *Trade Unions' Equestrian Complex* Letter omdoopt ta it Equestrian Complex «Bitsa».

## Utslaggen
### Dressuer

### Eventing

### Springe

## Medaljespegel
De top sân fan lannen dy't by de hynstesport medaljes wûn ha op de Olympyske Simmerspullen fan 1984.
Tsjerk Walta

**Tsjerk Tsjerks Walta** (Tsjerkwert?, 1440 - 1522) wie in Fetkeaperske haadling dy't op de Waltastate yn Tsjerkwert wenne. 

## Skiednis
Tsjerk Walta wie in soan fan Tjerk Juwenga fan Walta en Ebel fan Walta. Hy troude mei Tieth Johansdochter fan Herema en fan de seis bern dy't troch Buwalda neamd wurde, nimt Johan Tjerks de namme fan syn mem oan, mar trout mei in fan Juwinga.

Walta waard yn 1494 grytman fan Barradiel. Yn 1494 waard Waltastate troch de Frjentsjerters en Snitsers ynnomd en fernield. Tsjerk Walta kaam yn 1496 mei in legerke fan Boalserters en Warkumers nei Koarnwert om Edo Jongema te pakken. Hy waard lykwols troch Sjoerd Lieuwes fan Beyma twongen om it belis fan de doarpstoer yn Koarnwert op te brekken. Dêrnei swalket hy yn 1498 rôvjend en moardzjend mei in leger yn Fryslân om, mei syn maten Douwe Hiddema en Doede Bonga fan Kimswert.

Op 10 juny 1498 focht er yn de Slach by Laaksum tsjin it leger fan de Saksyske hartoch. Yn de Slach by Bomstersyl wie er ek fan de partij.
Strjitten yn de stêd Sleat

De **strjitnammen fan de stêd Sleat** binne:
* **t Bûtenlân'' -
* ''A Rypkemawei'' -
* ''Achterom'' -
* ''Baanwei'' -
* ''Bakkerstrjitte'' -
* ''Bolwurk Noardside'' -
* ''Bolwurk Súdside'' -
* ''Breedstrjitte'' -
* ''Boargemaster Haitsma Mulierstrjitte'' -
* ''Dûbelstrjitte'' -
* ''Farleane'' -
* ''Fearmanskaai'' -
* ''Foarstreek**-
* *Haverkamp* -
* *Hearewâl* -
* *It Far* -
* *Jachthaven* -
* *Kapelstreek* -
* *Kostrjitte* -
* *Lange Jerden* -
* *Lindegracht* -
* *Lytse Jerden* -
* *Menno van Coehoornstrjitte* - festingbouwer Menno van Coehoorn
* *Ruurd Altastrjitte* - ferneamd nei boargemaster Ruurd Alta
* *Skoallestrjitte* -
* *Slotmakkersstege* -
* *Spanjertsdyk* -
* *Stedsskâns* -
* *Tsjerkestege* -
* *Wikelerwei* - de wei nei Wikel

Ofbyld:Voorstreek120 Sloten.jpg|Voorstreek 120
Ofbyld:Voorstreek119 Sloten.jpg|Voorstreek 119
Ofbyld:Voorstreek117 Sloten.jpg|Voorstreek 117
Ofbyld:Voorstreek114 Sloten.jpg|Voorstreek 114
Ofbyld:Voorstreek113 Sloten.jpg|Voorstreek 113
Ofbyld:Voorstreek111 Sloten.jpg|Voorstreek 111
Ofbyld:Voorstreek109 Sloten.jpg|Voorstreek 109
Ofbyld:Voorstreek108 Sloten.jpg|Voorstreek 108
Ofbyld:Voorstreek107 Sloten.jpg|Voorstreek 107
Ofbyld:Voorstreek106 Sloten.jpg|Voorstreek 106
Ofbyld:Heerenwal67 Sloten.jpg|Heerenwal 67
Ofbyld:Heerenwal66 Sloten.jpg|Heerenwal 66
Ofbyld:Heerenwal65 Sloten.jpg|Heerenwal 65
Ofbyld:Heerenwal64 Sloten.jpg|Heerenwal 64
Ofbyld:Heerenwal63 Sloten.jpg|Heerenwal 63
Ofbyld:Heerenwal62 Sloten.jpg|Heerenwal 62
Ofbyld:Heerenwal59 Sloten.jpg|Heerenwal 59
Ofbyld:Heerenwal54 Sloten.jpg|Heerenwal 54
Hynstesport op de Olympyske Simmerspullen 1936

De **[[Olympyske Simmerspullen 1936]]**, ek wol de **XIe Olympiade** neamd waarden yn 1936 yn Berlyn, Dútslân hâlden. De hynstesport waard hâlden op it *Maifeld*. 

## Medaljespegel
De top sân fan lannen dy't by de hynstesport medaljes wûn ha op de Olympyske Simmerspullen fan 1932.

## Maifeld
It Maifeld is yn 1936 oanlein en hat plak foar 75.000 taskôgers. It Maifeld is 112.000 m² grut it fjild leit oan de west kant fan it *Olympiastadion*.
Alle jierren yn septimber wurde op de Maifeld de ynternasjonale fjoerwurkkampioenskippen *Pyronale* hâlden.
Op 21 maart 2013 wie der by in grutte oefening in helikopterûngelok wêrby't twa plysjehelikopters boppe de Maifeld botsten, mei ien deade en meardere ferwûnen ta gefolch.

## Utslaggen
### Dressuer

### Eventing

### Springe
SVO-folchoarder

De **SVO-folchoarder** (*subject-verb-object*) is in sinkonstruksje dêr't it ûnderwerp (*subject*) earst komt, it tiidwurd (*verb*) as twadde en it saaklik foarwerp (*object*) as tredde. De SVO-folchoarder wurdt troch sa'n 42% fan de talen yn 'e wrâld brûkt, de grutste talen wêryn it brûkt wurdt binne it Sineesk, it Ingelsk en it Russysk.

## Sjoch ek
*Syntaksis
Namfal

In **nammefal** (bytiden ek **namfal**) is in middel wêrmei't de grammatikale funksje fan in wurd yn de sin oanjûn wurde kin.
Suffiks

In **suffiks**, **efterheaksel** of **útgong** is yn 'e taalkunde in affiks dat efter de wurdstam komt. Gebrûklike foarbylden binne de útgongen fan in nammefal, wat oanjout yn hokker nammefal it wurd stiet.
Darling (rivier)

De **Darling** is mei 2.739 km de langste rivier fan Austraalje. De rivier ûntspringt yn it Grut Australysk Skiedingsberchtme by Bourke yn Nij-Súd-Wales en mûnet by Wentworth út yn de Murray. Tegearre mei de Murray foarmet de Darling ien fan de grutste streamgebieten fan de wrâld.
Hynstesport op de Olympyske Simmerspullen 1948

De **[[Olympyske Simmerspullen 1948]]**, ek wol de XIVe Olympiade neamd waarden yn 1948 yn Londen, Grut-Brittanje hâlden. De hynstesport waard hâlden op it *Aldershot Command Central Sports Ground*.

## Utslaggen
### Dressuer

### Eventing

### Springe

## Diskwalifikaasje
Eins hie Sweden de Dressuerwedstriid foar lannen wûn mar in jier nei de Spullen die bliken dat ien fan de ruters net oan de rigels foldie, Gehnäll Persson wie net beidige ta offisier. En dêrom waard Sweden diskwalifisearre en moast harren medaljes werom jaan. Dizze diskwalifikaasje hat laat ta feroaring yn de rigels en nei dizze Spullen mochten ek boargers en froulju meidwaan oan de Hynstesport op de Spullen.

## Medaljespegel
De top-sân fan lannen dy't by de hynstesport medaljes wûn ha op de Olympyske Simmerspullen fan 1948:
Skipstimmerwerf "De Hoop"

De **Skipstimmerwerf "De Hoop"** yn Warkum is in yn 1693 stichte skipswerf, lizzend by de skutslûs dêre.

## Beskriuwing
De skipstimmerwerf "De Hoop" waard yn 1693 stifte troch Juntien Reijnders, neist de doe al besteande skutslûs yn Warkum. Hy liet de timmerskuorre sette, dêr't yn dy tiid *[[Kofskip|koffen]]* en *kagen* boud waarden. De werf waard yn de 19e iuw fernijd en yn de santiger jierren fan de 20e iuw restaurearre. It kompleks bestiet út in wenning, in hellingskuorre, in timmerwerf en in skipshelling. Op de werf waarden yn de rin fan har bestean benammen houten fiskersskippen boud, lykas *"[[boeier]]s, [[Blazer (skip)|blazen]], [[Skokker (skip)|skokkers]], [[Aak|aken]], [[tsjalk]]en en [[skûtsje]]s"*.

Yn it begjin fan de 20e iuw wreide de destiidske eigener, Ulbe Zwolsman, it bedriuw út mei in *izerwerf*. Hjir boude hy trije kustfarders, de earste izeren skippen fan Fryslân. Omdat Zwolsman gjin tastemming krige om syn werf út te wreidzjen en omdat ek de skutslûs net fergrutte wurde koe, skeakele Zwolsman dochs wer oer op de bou fan houten skippen. Nei it ferstjerren fan syn soan yn 1973, dy't de werf yn 1942 oernomd hie, drige it hiele kompleks sloopt te wurden. De yngenieur en arsjitekt Reid de Jong, bewenner fan de fjoertoer fan Warkum, wist sloop foar te kommen. Hy ûntwikkele in plan om de gebouwen te renovearjen. De renovaasje barde yn de jierren 1976 en 1977. Dêrnei waard de werf brûkt as reparaasje- en nijbouwerf foar histoaryske skippen. Yn 2009 waard de werf útwreide mei de Blazerhaven, dy't as "museumhaven" brûkt wurdt. Yn de haven leit ûnder mear in noch troch Ulbe Zwolsman boude blazer TX 11 foar in fisker út Teksel. De timmerskuorre soe, neffens de Rykstsjinst foar it Kultureel Erfguod, de âldste noch besteande fan West-Europa wêze.

It hiele kompleks is ûnder mear om de unisiteit fan de timmerloads, de âlderdom en de histoarje, de kompleetheid en de ferwevenheid mei de skiednis fan Warkum erkend as in ryksmonumint.
Hynstesport op de Olympyske Simmerspullen 2012

De **[[Olympyske Simmerspullen 2012]]** fan de **XXXe Olympiade** waarden fan 27 july oant en mei 12 augustus 2012 hâlden yn Londen, de haadstêd fan Grut-Brittanje. Londen wie de earste stêd dy't foar de trêde kear de Spullen organisearje mocht. Earder hiene de Spullen fan 1908 en 1948 dêr ek plak. De hynstesport waard hâlden yn it *Greenwich Park*

## Utslaggen
### Dressuer

### Eventing

### Springe

## Medaljespegel
De top-6 fan lannen dy't by de hynstesport medaljes wûn ha op de Olympyske Simmerspullen fan 2012.

## Sjoch ek
* Hynstesport op de Paralympyske Simmerspullen 2012
Andries Gaastra

* Andries Gaastra (1879), grûnlizer fan fytsfabryk Batavus
* Andries Gaastra (1940), fytsûntwerper en pakesizzer fan Andries Gaastra (1879)
Andries Gaastra (1940)

**Andries Gaastra** (It Oranjewâld, 1940) is in ûndernimmer, direkteur en ûntwerper fan fytsen. Hy is in pakesizzer fan Andries Gaastra de oprjochter fan fytsfabryk Batavus. 

Gie nei de IVA yn Driebergen en studearre bedriuwskunde yn Dútslân en learde dêr syn frou Marion Kowallik kennen. Kaam yn 1967 by Batavus, mar doe't syn heit yn 1974 Batavus ferkocht begûn Andries foar himsels. Ferliet Batavus yn de jierren santich en begûn in eigen fytsfabryk: Koga Miyata. Letter waard de namme Koga, 'Ko' stiet foar Kowallik en 'Ga' foar Gaastra en Miyata is de namme fan de Japanske framebouwer. Yntrodusearre it fytsmerk Giant op de Europeeske merk en waard ymporteur foar Nederlân foar it merk fan fytsûnderdielen Shimano. Ferkocht yn 1992 syn saaklike belangen oan Accell en ferhuze nei West-Vancouver yn Kanada. Begûn dêr mei it ûntwerpen fan in noflik sittende fyts foar senioaren, de Sofabike. De ferbettere ferzje dêrfan, de Balance, krige yn 2012 de priis  'Goed Industrieel Ontwerp'. Dy fyts wurdt makke troch de konkurrint fan Batavus: Gazelle yn Dieren. Op de Balance sit in patintearre fining fan Gaastra, wêrby't in trepleas ferskober seal foar elke fytser de goede hâlding fan de fytser opleveret en deat wylst it fytsfabryk mar ien framemaat hoecht te meitsjen.

Syn soan Gerrit Gaastra bout en ûntwerpt de fytsen Idworx en Gaastra fytsen.